Чадыков

Ча́дыков — нилеце ковось ковкерьксэнть иесэ, эйсензe 30 чить-веть. Ковкерьксэнть полавтоманть видс Цезарень Юлиенть эйсэ Чадыковось ульнесь иень омбоце ков.

Солы ведесь пештясынзе лейтнень, латкотнень чадыведте нама те ковонть лемди чадыковокс, те ковстонть панжсынзе эсензэ цецянзо эрьбась, ушоды пувамо варма. Сась шка юавтомс Эрьба чинть, Вармавантень Озксонть. Ушосонть кельме модась карми эжеме, ушодыть чувттнесэ пургондовкст. Васенце тундонь балягинетне прок чипайнеть оймелгавтыть ломаненть, сась шка перьтпельксэнтень вельмема, кода эрзянь раськентеньгак чадыковонь 16-це чистэнть Модамасторлангсо эриця эрзятне ютавтыть Эрзянь Келень, Эрзянь Оймень, Эрзянь Лувонь вельмевтема Покшчи. 

Яла теке вень перть пракшныть кельметь, ды нама эряви Кельме Атянтень сюконямс каванямс куслядо илинзе чаво кельмсэ озимтнень, ды пургондыця, чувтотнень, нама сась шка вешнемс седе курокке тундонть. Серьгедемс, тердемс. Васенцеде кудазортне ливтьсызь ракшаст ушов, теледенть мейле, ёвтыть сюпрят Кардаз-Сярконтень, Авнявантень. Вано Вень кельметне прядовить, веси модамасторось пешкеди од касовксто, эряви ливамс покштятнень-сэрдятнень лемест.

Ч
Ч